**ОТЧЕТ НА ДЕЙНОСТА**

за 2022г.

на Народно читалище д-р. „Петър Берон“-2008 с. Лебница

За ансамбъла „Огражденски гласове“ 2022г. бе изпълнена с много различни , вълнуващи и незабравими участия и мероприятия.

* Първото ни участие за годината бе на фестивала „Златен грозд“ в гр. Мелник, където се представихме отлично.
* Второто ни участие бе на хижа Беласица по покана на собственика на хижата, а повода за поканата беше курбан на параклиса изграден в двора на хижата. Очаровани от нашето изпълнение бяха всички гости и най-вече младият аранжор, композитор и китарист Марян, който усилено се интересува от автентичен фолклор.
* Третото ни участие бе на празника в с. Спатово на Гергьовден организиран от нашите приятели от „Леб и вино“. Там се запознахме с гостите от нашата съседка Северна Македония, който много харесаха нашите песни.
* Четвъртото ни участие бе в гр. Костинброд ,където бяхме много топло посрещнати, а организацията на фестивала отлична .
* Петото ни участие бе на фестивала „ Оро се вие цървули се кинат“ в с. Първомай .
* Следващото ни участие съпроводено с много приятни емоции и незабравими моменти бе на фестивала в с. Жълтеш, където заслужено спечелихме грамота и плакет на кметския наместник. Засилен интерес към групата имаше от страна и на водещите и на журито . Бяхме подробно интервюирани и поканени за участие в телевизионно предаване. След доброто си представяне групата се отправи на разходка из Габрово - посетихме етнографския музей Етъра и Соколския манастир.Нощувката ни беше в хотел Баланите, а вечерята премина в много смях ,песни и веселие.На другия ден прибирайки се към вкъщи решихме да посетим паметника Шипка , където голяма част от колектива не бяха посещавали от години. Така заредени с много емоции, настроение и гордост продължихме по пътя към дома.
* Още не отпочинали ,на следващата седмица се отправихме към гр. Дупница , където беше и следващото участие на фестивала „Рила ни гледа“.
* Следващото дългоочаквано участие беше на юбилейното 60-то издание на събора „Пирин пее“. Вълнението покрай предстоящото ни участие беше породено от поканата да участваме в гала концерта посветен на юбилейното 60то издание на събора. Изявата ни в конкурсната програма не остана незабелязана. Получихме поздравления от председателя на журито, който дойде и лично поздрави групата за страхотното й представяне.След дълги репетиции на голямата сцена, за наше голямо разочарование, концерта беше отменен заради разразилата се буря и проливен дъжд, който се изсипа точно преди началото на концерта. Но остана спомена от измокрените до кости участници, които до последно не губеха надежда , че може да осъществят участието си.
* На 20 и 21 август бяхме поканени на автентичната сватба на Кирил и Ивана , на която да пресъздадем обичаите и традициите свързани със сватбата . Обичая „феруглица“ беше направен на хижа Беласица ,където останахме и да нощуваме. На следващия ден рано сутрин въпреки дъжда ,който валеше, сватбата започна по стар български обичай със сваляне на феруглицата, взимане на булката , посрещане на младоженците и др. Тръгвайки си на края младоженците и техните родители изказаха огромна благодарност към женската група , която помогна за осъществяването на тяхната сватба по стар български обичай.
* Поредното ни участие бе на фестивала в с. Баня общ. Разлог, където имаше отлична организация и участниците не бяха оставени и за минута сами. За изпълненията си получихме 1во място за женската група, 2ро място за носия и вкусна баница, с която се почерпихме след участието си.
* Участие взехме и в програмата за събора на нашето селото , където част от самодейците се изявиха индивидуално и на малки групи.
* За награда за добре свършената работа през лятото решихме да си организираме малка разходка до Рилския манастир. В този ден времето беше лошо , но това не ни попречи да разгледаме манастира и да се повеселим в близко до него заведение, където ни разрешиха да се скрием от лошото време и да се почерпим.
* Заради лошото време беше решено проваленият гала концерт на „Пирин пее“ да се проведе на 11.10 в гр. Разлог на празника на града.Така следващото ни участие се оказа в гр. Разлог на празника на града. Организаторите останаха доволни от представянето ни. Вечерта завърши с вкусна вечеря в близкото местно заведение.
* Следващото ни участие беше на фестивала „ Малешево пее и танцува“ в с. Микрево, където женската ни група спечели 1во място .
* В деня на участието ни на фестивала в с. Първомай се разбрахме с местният пенсионерски клуб да направим обща среща между някои от групите, която да бъде нещо като „обмяна на опит“. На 7.11. организирахме такава среща ,в която участие взеха групите от: с. Първомай, с. Генерал Тодоров, с. Габрене и с. Лебница , в която всички групи показаха своите певчески и танцови възможности. Вечерта беше незабравима.
* На 18.12. взехме участие в благотворителен коледен концерт в подкрепа на Емил от с. Поленица ,на който бяха събрани 2000 лв.
* Следващото ни участие бе на празника „Божиг“ в с. Спатово.
* Завършека на творческата ни година отпразнувахме с коледно-новогодишен банкет ,на който имаше много шеги ,песни и награди.

Списък на настоятелството и проверителната комисия

НАСТОЯТЕЛСТВО

Калина Иванова Стаменова-Воденичарова- Председател

Йорданка Борисова Мечкарова-член

Цвета Костадинова Андонова-член

Стойчо Нушков Дюлгеров-член

Димитър Костадинов Подолински-член

ПРОВЕРИТЕЛНА КОМИСИЯ

Стоян Нушков Дюлгеров

Иван Илиев Чалгънов

Андон Тодоров Бисерков